Valsts augu aizsardzības dienesta 
Nolikums Iepirkumam Nr. 2010-1
Laboratorijas iekārtu verificēšana un kalibrēšana Valsts augu aizsardzības dienesta vajadzībām
1.Iepirkuma priekšmets - Laboratorijas iekārtu verificēšana un kalibrēšana (turpmāk – pakalpojums) Valsts augu aizsardzības dienesta vajadzībām saskaņā ar tehnisko specifikāciju (2.1., 2.2. pielikums). 
2. Kontaktpersonas: 

par 2.1.pielikumā minētajiem pakalpojumu un tehniskās specifikācijas jautājumiem – Gunita Bokuma, Nacionālās fitosanitārās laboratorijas vadītāja, tālr.67543138, e-pasts: gunita.bokuma@vaad.gov.lv,
par 2.2.pielikumā minētajiem pakalpojumu un tehniskās specifikācijas jautājumiem - Solvita Berga, Nacionālās sēklu kontroles laboratorijas vadītāja, tālr.67112716, e-pasts: solvita.berga@vaad.gov.lv,
par iepirkuma procedūras jautājumiem – Oskars Putāns, Saimniecības daļas Iepirkuma sektora vadītājs, tālr.67185474, e-pasts: oskars.putans@vaad.gov.lv.

3. Prasības pretendentiem - nosacījumi pretendenta dalībai iepirkumā:

3.1. pretendents ir reģistrēts likumā noteiktajā kārtībā un likumā noteiktajos gadījumos;

3.2. pretendents ar tiesas spriedumu nav atzīts par vainīgu līdzdalībā noziedzīgā organizācijā, korupcijā, krāpnieciskās darbībās finanšu jomā vai noziedzīgi iegūtu līdzekļu legalizācijā;

3.3. pretendents nav pasludināts par maksātnespējīgu, tā saimnieciskā darbība nav apturēta vai pārtraukta vai nav uzsākta tiesvedība par kandidāta vai pretendenta bankrotu;

3.4. pretendentam nav nodokļu vai valsts sociālās apdrošināšanas obligāto iemaksu parādu Latvijā vai valstī, kurā tas reģistrēts;

3.5. pēdējo triju gadu laikā no piedāvājuma iesniegšanas dienas nav konstatēti pretendenta profesionālās darbības pārkāpumi (pamatojoties uz spēkā stājušos tiesas spriedumu vai citas kompetentas institūcijas sniegtu atzinumu par būtisku attiecīgo nozari regulējošo normatīvo aktu pārkāpumu, kā arī vides aizsardzības, konkurences un darba tiesību būtisku pārkāpumu); 

3.7. pretendents var nodrošināt laboratorijas iekārtu verificēšanu un kalibrēšanu atbilstoši tehniskajai specifikācijai (2.1., 2.2.pielikums).

4.Piedāvājumu vērtēšanas un izvēles kritēriji - Iepirkuma komisija veic piedāvājumu izvērtēšanu pa piedāvātajām iepirkuma priekšmeta pozīcijām un izvēlas tās iepirkuma priekšmeta pozīcijas piedāvājumā, kas atbilst tehniskajai specifikācijai un ir ar zemāko piedāvāto cenu.
5. Pretendentam ir jāiesniedz: 
1) pieteikumu veidlapa dalībai iepirkumam (1.Pielikums);

2) Komercreģistra vai līdzvērtīgas komercdarbību reģistrējošas iestādes ārvalstīs izdotas reģistrācijas apliecības kopija,
3) akreditācijas apliecības kopiju, kura apliecina Pretendenta spējas un tiesības veikt laboratorijas iekārtu verificēšanu un kalibrēšanu; 

3.1.) Akreditētās kalibrēšanas laboratorijas izdotiem kalibrēšanas sertifikātiem ir jābūt ar atbilstoša akreditācijas biroja logo. Ja kalibrēšanas laboratorija ir akreditēta, bet akreditācijas biroja logo uz kalibrēšanas sertifikāta nav, tad kalibrēšanas laboratorijai ir jāsniedz papildus liecība par tās kompetenci kalibrēšanas sertifikāta izsniegšanas laikā.
6. Pakalpojumu veikšanas vieta un līguma termiņš: 

2.1. Pielikumā minētie pakalpojumi jāveic Valsts augu aizsardzības dienesta Nacionālajā fitosanitārajā laboratorijā, Lielvārdes ielā 36/38, k.1., 1.stāvā, Rīgā, LV – 1006. 

2.2. Pielikumā minētie pakalpojumi jāveic Valsts augu aizsardzības dienesta Nacionālajā sēklu kontroles laboratorijā, Lielvārdes ielā 36/38, k.1., 2.stāvā, Rīgā, LV – 1006

Līgums tiek noslēgts uz laiku līdz 2010.gada 31.decembrim.
7.Piedāvājumus var iesniegt personīgi vai nosūtīt pa pastu uz Valsts augu aizsardzības dienesta Saimniecības daļu, Lielvārdes ielā 36/38, Rīgā, LV – 1006, līdz 2010.gada 17.februārim (pasta zīmogs) pl.15:00. 
